***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-8/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . március 23-án 16.30 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 3.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Tanácskozási joggal részt vett: Kissné Szántó Mária jegyző

Vándor Zoltán, Hári Zsuzsanna képviselők távolmaradásukat előzetesen bejelentették.

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. A személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosítása
2. Szociális tüzifa pályázat benyújtása
3. Kastély Német Nemzetiségi Nyelvoktató Általános Iskola intézményátszervezése
4. A Győri Hulladékgazdálkodási Nonprofit Kft beszámolója 2022. évi tevékenységéről

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) A személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosítása**

**Előadó: Burghardt Ferenc polgármester**

**Burghadt Ferenc polgármester**  megállapította, hogy az előterjesztést a képviselők a meghívóval együtt kézhez kapták. (Jkv. 3. melléklete) Szóbeli kiegészítésként elmondta, hogy korábban évente megállapították az étkezés térítési díját, a szolgáltató által meghatározott emelkedés alapján. Azonban 2021. évtől – a pandémiára tekintettel – nem lehetett emelni a térítési díjakat, a többlet az önkormányzatot terhelte. Ezért is emelkedik most „jelentősebb” mértékben a térítési díj, bár meglátása szerint még így sem megterhelő az igénybe vevők részére a térítési díj fizetése. Kérte a képviselőket a véleménynyilvánításra, javasolta a határozati javaslat és a rendelet- tervezet elfogadását.

Hozzászólás nem volt, a képviselők támogatták a tervezetben foglaltakat.

A polgármester először az önköltség megállapítására vonatkozó határozati javaslattal kapcsolatban kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**7/2023. (III.23.) KT határozat**

Pápakovácsi Önkormányzat Képviselő-testülete a szociális étkezés 1 adagra jutó önköltségét 2023. április 1-től 930 Ft összegben állapítja meg.

A döntést követően a polgármester a kiküldött rendelettervezettel kapcsolatban kérte a szavazást:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzata Képviselő-testületének**

**3/2023. (IV.3.) önkormányzati rendelete**

**a személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosításáról**

(A rendelet és egységes szerkezete a jegyzőkönyv 4. melléklete)

**2.) Szociális tűzifa pályázat benyújtása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők a napirend anyagát a meghívóval együtt kézhez kapták. (jkv. 5. melléklete)

Kérte a véleményeket, javasolta az előterjesztés szerint a teljes igényelhető mennyiségre benyújtani a pályázatot.

Hozzászólás nem volt, a polgármester kérte a képviselőket szavazásra:

Pápakovácsi község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**8/2023. (III.23.) KT határozat**

Pápakovácsi Község Önkormányzat Képviselő-testülete a helyi önkormányzatokért felelős miniszter által Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 64 m3 tűzifa beszerzésére.

1. A pályázathoz szükséges önrész – 162.560 Ft, az önkormányzat 2023. évi
2. költségvetésében rendelkezésre áll.
3. Az Önkormányzat vállalja, hogy a szociális tüzifa támogatásban részesülőktől
4. semmilyen ellenszolgáltatást nem kér.
5. Az Önkormányzat képviselő-testülete vállalja, hogy a tűzifa elosztására helyi
6. rendeletet alkot, mely legkésőbb a tűzifa vásárlást követő 10. napon belül
7. hatályba lép.
8. A képviselő-testület utasítja a jegyzőt a pályázat benyújtására.
9. **Határidő**: 2023. április 28.

**Felelős:** jegyző

**3.) Kastély Német Nemzetiségi Nyelvoktató Általános Iskola intézményátszervezésének véleményezése**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. Szóbeli kiegészítésként elmondta, hogy a véleményt tartalmazó képviselő-testületi határozatot a Nemzeti köznevelésről szóló 2011. évi CXC. törvény 83. §. (5) bek. alapján 15 napon belül kell meghozni. Javasolta a levélben foglalt átszervezés támogatását. (előterjesztés a jkv. 6. melléklete)

Hozzászólás nem volt, a képviselők a javaslattal egyetértettek.

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**9/2023. (III.23.) KT határozat**

Pápakovácsi Község Önkormányzat Képviselő-testülete egyetért a Pápakovácsi Kastély Német Nemzetiségi Nyelvoktató Általános Iskola (OM037095) átszervezésével. (Átszervezés leírása határozat melléklete – TK/174/00391-2/2023)

A képviselő – testület kéri a polgármestert, hogy a határozat Pápai Tankerületi Központ részére történő továbbításáról gondoskodjon.

**Felelős:** polgármester

**Határidő:** azonnal

4.) **A Győri Hulladékgazdálkodási Nonprofit Kft beszámolója 2022. évi tevékenységéről**

**Előadó:** **Burghardt Ferenc polgármester**

**Burghardt Ferenc polgármester** megállapította, hogy az előterjesztés anyagát a képviselők a meghívóval kézhez kapták. (jkv. 7. melléklete) Kérte a hozzászólásokat, javasolta a beszámoló elfogadását.

Hozzászólás nem volt, a polgármester kérte a képviselőket a szavazásra.

Pápakovácsi község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**10/2023. (III.23.) KT határozat**

Pápakovácsi község Önkormányzat Képviselő-testülete a Győri Hulladékgazdálkodási Nonprofit Kft tájékoztatóját az előterjesztés szerint 2022. évi tevékenységéről elfogadja.

Több napirend, hozzászólás nem volt, a polgármester a képviselő-testület nyilvános ülését 17.30 órakor bezárta, zárt ülésen folytatta a munkát.

***k.m.f.***

Burghardt Ferenc Kissné Szántó Mária

polgármester jegyző